cyanic-selkie/wikianc huggingface dataset:
Bighorn River
Historie
Rundst år 1900 ble området etterhvert bosatt av ranchere. En ledenfe blant dem var William Cody, som vat blitt berømt som Buffalo Bill og som fra 1896 utviklet som markedsføring av sin egen prominens småbyen Cody. Butch Cassidy stiftet etter etter et fengselsopphold en bande i området i 1897, The Wild Bunch, og de brukte Hole in the Wall i Big Horn Mountains som skjulested.
Francesco Albani
Francesco Albani eller Albano (født 17. mars eller 17. august 1578 i Bologna i Kirkestaten, død 4. oktober 1660 i Bologna) var en italiensk barokkmaler som tilhørte Bolognaskolen, virksom i Bologna og Roma. Han stammet fra adelsslekten Albani.
Tidlige år i Bologna
Han var født i Bologna. Faren var en silkehandler som aktet å lære sønnen opp i det samme yrket, men da Albani ble tolv, ble han lærling under den manieristiske maleren Denis Calvaert, hvor Albani møtte Guido Reni. Snart fulgte han Reni til det såkalte «akademiet» som ble drevet av Carraccifamilien: Annibale, Agostino og Ludovico. Arbeidsverkstedet fostret mange malere fra Bolognaskolen, inkludert Domenichino, Massari, Viola, Lanfranco, Giovanni Francesco Grimaldi, Pietro Faccini, Remigio Cantagallina og Reni.
Modningsarbeider i Roma
I året 1600 flyttet Albani til Roma for å arbeide med freskodekorasjoner i galleriet i Palazzo Farnese, som ble bygget ferdig av de som jobbet i arbeidsverkstedet til Annibale Carracci. Roma under Clemet VIII Aldobrandini (1592–1605) viste noen grad av administrativ stabilitet og fornyet støtte til kunstnere. Selv om pave Clement var født i en florentinsk familie som bodde i Urbino, var hans familie alliert ved ekteskap til Emilia-Romagna og Farnese, siden Ranuccio I hadde giftet seg med Margherita Aldobrandini. Parma som Bologna er en del av regionen Emilia-Romagna. Derfor var det ingen overraskelse at kardinal Odoarde Farnese, Ranuccios bror, valgte å støtte Carraciene fra Bologna økonomisk og på den måten etablere en Bolognesisk overmakt av romansk freskomaleri i nærmere tyve år.
Albani ble etter hvert en av Annibales mest prominente lærlinger. Med Annibale som forbilde og assistert av Lanfranco og Sisto Badalocchio, fullførte Albani fresker for San Diego-kapellet i San Giacomo degli Spagnoli mellom 1602 og 1607. I 1606-1607 fullførte Albani freskene i Palazzo Mattei di Giove i Roma. Senere fullførte han to andre fresker på samme sted, fra samme tema om Josefs liv.
I 1609 fullførte han taket i en stor hall med «Faetons Fall og Gudenes Forsamling» i Palazzo Giustianini (som nå heter Palazzo Odescalchi ved Bassano Romano. Dette verket var bestilt av Vicenzo Giustiniani, berømt for også å være Caravaggios beskytter.
I årene 1612-14, fullførte Albani freskene ved det nylig ombyggede (av Pietro da Cortona) kirken Santa Maria della Pace. I 1616 malte han takfreskene Apollon og Årstidene i Palazzo Verospi i Via del Corso for kardinalen Fabrizio Verospi.
Senere år utviklet Albani en gjensidig, men respektfull rivalisering med den mer suksessfulle Guido Reni, som også var tungt beskyttet av Aldobrandiniene, og under hvem Albani jobbet ved kapellet Palazzo del Quirinale.
Arv
Albani oppnådde aldri monumentaliteten eller mørket som dominerte den samtidige malerverdenen. Han er faktisk ofte hånet for sin lyriske, kjerubfylte søtladenhet, som ikke har påvirket den manieristiske eleganse. Mens Albanis tematikk har appellert til Poussin, manglet han franskmannens muskulære drama. Hans stil ser ut til å passe med rokokko mer enn med tiden han levde i.
Blant elevene til Albani var hans bror Giovanni Battista Albani, og andre innbefatter Giacinto Bellini, Girolamo Bonini, Giacinto Campagna, Antonio Catalani, Carlo Cignani, Giovanni Maria Galli, Filippo Menzani, Andrea Sacchi, Andrea Sghizzi, Giovanni Battista Speranzza, Antonio Maria del Sole, Emilio Taruffi og Francesco Vaccaro.
Landskapslov
Landskapslover var lokale lover fra middelalderen som gjaldt i et gitt geografisk område (landskap). Slike lovsamlinger fantes i alle de nordiske landene. I Norge var de gjeldende lov fram til Magnus Lagabøtes landslov fra 1274/76. I Sverige var de gjeldende lov fram til kong Magnus Eriksons landslov (landslag) fra midten av 1300-tallet.
Gulatingsloven
Gulatingslova er den eldste nordiske lovboka man kjenner. Det eldste bruddstykket av lova kan være skrevet ned om lag 1180.
Vestgøtaloven
Den eldre Vestgøtaloven (Västgötalagen) er den eldste sammenhengende skrift/bok på det svenske språket fra ca. 1280.
Danske landskapslover
Fra middelalderen kjennes fire danske landskapslover – Skånske Lov, Valdemars sjællandske Lov, Eriks sjællandske Lov og Jyske Lov. Skånske Lov kan til en viss grad sies å være veiledende for det eldste danske skriftspråk, da den ble nedskrevet på et tidspunkt mellom 1202 og 1216. Jyske lov kom noen år senere. Om tilblivelsen av Sjællandske Lov vet man ikke så mye. Det er derfor usikkert hvilken kong Erik og hvilken kong Valdemar det er som har gitt navn til lovene.
Skånske lov er bevart i flere middelaldermanuskripter, hvorav et er spesielt interessant: Det kalles Codex Runicus og hele teksten er skrevet ved hjelp av runer.
Falchs juniorpris og Falchs seniorpris
Falchs juniorpris og Falchs seniorpris (egentlig «Søren Falch og øienlæge Sigurd Falchs fonds Juniorpris for unge forskere» og «Søren Falch og øienlæge Sigurd Falchs Prisbelønning for fremragende lederskap innen medisinsk forskning» ) er to hedersbevisninger som deles ut av Det medisinske fakultet ved Universitetet i Bergen til forskere innen medisin som har utmerket seg spesielt. Juniorprisen deles ut hvert år, mens seniorprisen deles ut annethvert år. Fondet finansierer også en årlig gjesteforelesning.
Bakgrunn
Sørens Falch og øienlæge Sigurd Falchs fond for medisinsk vitenskap ble opprettet i 1952 på grunnlag av Søren Falch s testamente, og har siden opprettelsen delt ut ulike priser til anerkjente forskere og leger.
Seniorprisen
Seniorprisen (Søren Falch og øyenlege Sigurd Falchs Prisbelønning for fremragende lederskap innen medisinsk forskning) deles ut annethvert år etter søknad. Det er en personlig tildeling, og per 2020 er prisen på 150 000 norske kroner. Blant de tidligere vinnerne er Jarle Ofstad, Dagfinn Aarskog og Jon Lekven.
Tildelingskriterier
Seniorprisens nåværende form ble fastsatt i 1991, med følgende kriterier
Juniorprisen
Juniorprisen (Søren Falch og øienlæge Sigurd Falchs juniorpris for yngre forskere) ble første gang delt ut i 1996. Den deles ut hvert år, og består av 50 000 norske kroner i driftsmidler. Prisen kan gis til spesielt dyktige forskere yngre enn 40 år. Det kan tildeles pris til flere forskere hvert år; i 2020 var det for eksempel to forskere som mottok 50 000 kroner hver. Blant forskerne som har mottatt prisen finner man Halvor Sommerfelt, Vidar Steen, Nina Øyen, Eystein Husebye og Guri Rørtveit.
Tildelingskriterier
Juniorprisens form ble fastsatt i 1996, med følgende kriterier
Falch-forelesningen
Forelesningen ble første gang holdt av professor Leroy Hood i 2001. Senere har forelesningen blitt holdt blant annet av nobelprisvinnerne Edvard Moser (2011) og Françoise Barré-Sinoussi (2014).
Forelesningen avholdes og prisene deles ut som regel i forbindelse med Fakultetets dag ved Det medisinske fakultet, Universitetet i Bergen, i juni, og er åpen for alle interesserte.
Urbain Rouziès
Urbain Rouziès (født 5. oktober 1872 i Morlhon (Aveyron), død 9. januar 1956 i Paris) var leder for biblioteket ved Institut catholique de Paris og en av grunnleggerne av Dictionnaire d'histoire et de géographie ecclésiastiques.
I 1894 trådte han inn i den katolske Oratoriekongregasjonen og ble presteviet i 1896.
Han ble i 1908 knyttet til arbeidet med Dictionnaire d'histoire et de géographie ecclésiastiques, sammen med Alfred Baudrillart (1859–1942) og Albert Vogt (1874–1942). Han var medutgiver av de tre første bindene.
Fra 1919 til 1944 var han bibliotekar ved Institut catholique de Paris.
New Douglas Park
New Douglas Park er et fotballstadion i Hamilton, South Lanarkshire, Skottland og er hjemmebanen til det skotske fotballaget Hamilton Academical FC.
Thomas Briels
Thomas Briels (født 23. august 1987) er en belgisk landhockeyspiller. Han representerte landet sitt under Sommer-OL 2012 i London, der han endte på femteplass med det belgiske landslaget.
New Douglas Park
Banen hadde kunstgress i årene 2004-2008, men da laget rykket opp i Scottish Premier League i mai 2008, ble det besluttet å legge naturgress igjen, i tråd med kravene i den høyeste divisjonen. I tillegg ble det bygget en ny, midlertidig tribune, slik at man tilfredsstilte kravet om minimum 6 000 sitteplasser. Tidligere hadde banen 5 396 plasser. Med en kapasitet på bare 6 096 er New Douglas Park det minste stadionet i Scottish Premier League.
Tilskuerrekord
Tilskuerrekorden er på 6,007 og ble satt 17. januar 2015 da hjemmelaget spilte mot Celtic i en Scottish Premiership-kamp som Celtic vant 0-2.
Thomas Briels
Han tok sølv under Sommer-OL 2016.
Institut Catholique de Paris
Institut Catholique de Paris (ICP), uformelt omtalt som la Catho, er et katolsk universitet i Paris.
Det ble grunnlagt i 1875 og omfatter seks fakulteter: Teologi, litteratur, filosofi, sosialvitenskaper, pedagogikk og kanonisk rett.
Fakultetene er videre inndelt i 16 institutter, og universiteter omfatter også seks høyskoler og et presteseminar, séminaire des Carmes.
Finansstiftelse
En finansstiftelse er en stiftelse opprettet av en finansinstitusjon i henhold til bestemmelsene i finansieringsvirksomhetslovens §2c-4. Normalt vil en finansstiftelse kunne etableres ved omdanning av en selveiende finansinstitusjon (f.eks. et gjensidig forsikringsselskap eller en sparebank) til aksjeselskap eller ved fusjon mellom to eller flere finansinstitusjoner.
U20-VM i friidrett 2018 – Stavsprang menn
Stavsprang for menn under U20-VM i friidrett 2018 ble arrangert på Ratina Stadium 11 og 14. juli 2018.
Kvalifisering
Kvalifiseringen ble arrangert 11. juli, i to grupper, og begge gruppene startet klokka 17:00. Utøvere som hoppet over 5,35 meter ( <span style="border: 1px solid #a2a9b1;padding: 0,1em 0,4em; background-color: #ccffcc">Q ) eller minst de 12 beste utøverne ( <span style="border: 1px solid #a2a9b1;padding: 0,1em 0,4em; background-color: #ddffdd">q ) gikk videre til finalen.
Finale
Finalen ble arrangert 14. juli klokka 13:49.
Woodbury County
Navn
Fylket ble først kalt Floyd, men skiftet i 1853 navn til minne om Levi Woodbury.
Liste over presidentene for Gabons nasjonalforsamling
Presidenten for Gabons nasjonalforsamling er leder for parlamentet.
Falguière (Paris Metro)
Falguière er en stasjon på metroen i Paris.
Stasjonen betjener linje 12.
Manduri
Manduri er en kommune i delstaten São Paulo i sørøstregionen av Brasil.
Egypts kvinnelandslag i fotball
Egypts kvinnelandslag i fotball representerer Egypt i internasjonal fotball. Egypt var, sammen med Marokko, det første arabiske og muslimske landet som deltok i Afrikamesterskapet. Begge kvalifiserte seg til 1998-mesterskapet, men de to lagene, som endte i samme gruppe, endte på de to siste plassene. I neste kvalifisering, til 2000-mesterskapet røk Egypt ut mot Reunion.
Egypt var deretter borte fra kvinnelandslagsfotball fram til 2005, da de dukket opp i Det arabiske mesterskap. Egypt vant sin gruppe og kom til semifinalen, men tapte både den og, noe overraskende, bronsefinalen. Året etter tapte Egypt mot Algerie i kvalifiseringen til Afrikamesterskapet i 2006. Dette er siste større konkurranse Egypt har deltatt i. De var påmeldt til Afrikamesterskapet i 2010, men trakk seg. Egypt deltar nå i hovedsak i arabiske mesterskap. i Women's Football Cup Arabia 2010 kom Egypt til finalen ved å ha vunnet samtlige kamper, inkludert en innledende kamp mot Jordan, som møter dem i finalen.
The Great Accident
Handling
Winthrop Chase stiller til valg som ordfører i en by, hvor hans uansvarlige sønn Wint er beryktet for sine fylleturer. Wint er forelsket i Joan Caretall, hvis far Amos er en politiker. Amos frykter Winthrops makt, og bestemmer seg for å stoppe ham ved å erstatte Wints navn på stemmeseddelen med farens navn. Morgenen etter valget våkner Wint, og oppdager at han har blitt utnevnt til ordfører.
Med Joans støtte reformerer Wint seg endelig, og han begynner å rydde opp i byen. Men dette forårsaker også problemer, og fører til fiendskap fra Hetty Morfee - en tidligere kamerat fra skole-dagene.
PEC Zwolle
PEC Zwolle, er en nederlandsk fotballklubb fra byen Zwolle i provinsen Overijssel. PEC Zwolle ble grunnlagt under navnet PEC den 12. juni 1910 og spiller sine hjemmekamper på MAC³PARK Stadion. Klubben fikk sitt nåværende navn i 2012, etter å ha gått igjennom flere navneforandringer; PEC Zwolle (1971–1982), PEC Zwolle '82 (1982–1990) og FC Zwolle (1990-2012).
Lagets draktfarger er hvite med blå horisontale striper, mens bortedrakten er hvit med vertikale grønne striper og svart shorts og grønne strømper. Klubben har tidligere spilt tolv sesonger i den høyeste ligaen Eredivisie, med en åttendeplass i 1979 som beste resultat. De har også ved to anledninger tapt finalen i KNVB-cupen, i henholdsvis 1928 og 1977.
Gullfisk
Gullfisk (Carassius auratus) er en art i gruppen karpefisker.
Det er en populær akvariefisk, og en av de første artene av fisk som ble domestiserte. Tidspunktet er imidlertid fortsatt usikkert.Gullfisken er et relativt lite medlem av karpefamilien, og når en maksimal lengde på 59 cm og en vekt på 3 kg. De fleste individene blir under halvparten så store. Gullfisker har svært bra reaksjonsevne og kanskje en av karpefamiliens beste. Det finnes mer enn 80 former gullfisk. Gullfisk har omtrent 70 000 gener, langt flere enn for eksempel sebrafisk (ofte brukt i vitenskapelig forskning), som har omtrent 26 000 gener.
Siden arten har en lang historie som akvariefisk, har den også vært gjenstand for mye selektiv avl, og det finnes mange avlsvarianter. Flere varianter blir betraktet som etisk tvilsomme; mange har forkortet ryggsøyle, noe som fører til problemer med de indre organene og gjør det vanskelig for fisken å svømme. Slør (forvokste finner) er også en fremavlet egenskap som gjør fisken dårligere egnet til å bevege seg. Andre varianter har utstående øyne som lett blir skadet, og som fisken ikke kan se ordentlig med.
Gullfisk ble introdusert i Europa sent i det 17. århundre. Den er forvillet flere steder i Norge, men forsvinner ofte etter kort tid. I Fremmedartslista 2018 er den vurdert til høy risiko på grunn av stort invasjonspotensial og liten økologisk effekt.
Levealder og størrelse
Under optimale forhold kan gullfisk leve i over 40 år (verdensrekorden oppgis til 41, 43 eller 45 år ), men de fleste «tamme» gullfisk blir bare seks til åtte år gamle fordi eierne holder dem i akvarier som er for små. Avlsvarianter blir gjerne ikke like store, og sjelden eldre enn fem år.
Adferd
Adferden kan variere fordi gullfisk holdes i varierte miljøer, og fordi adferden kan kondisjoneres av eierne. Det er en myte at gullfisk har tre sekunders hukommelse. Vitenskapelige studier har vist at gullfisk har sterke assosiative læreevner, såvel som sosiale læreevner. I tillegg har de et godt utviklet syn, noe som gjør dem i stand til å skille mellom forskjellige mennesker. Gullfisk er også det første virveldyret som man har påvist er i stand til å se polarisert lys. Det er fullt mulig at eiere kan observere at fisken reagerer positivt på dem (svømmer frem til glasset eller går opp til overflaten og snuser etter mat), mens den vil gjemme seg når andre personer nærmer seg akvariet. Over tid lærer gullfisken seg å assosiere eieren og andre mennesker med mat.
Gullfisk er også sosiale dyr. Når nye fisk blir satt inn i akvariet, kan man noen ganger se aggressiv adferd fra gullfisken. Dette gir seg vanligvis etter noen dager. Fisk som har levd sammen kan ofte begynne å vise stimadferd. De vil også begynne å bruke de samme strategiene for å lete etter mat.
Gullfisk som har konstant visuell kontakt med mennesker ser ut til å slutte å betrakte dem som en trussel. Når man har hatt en gullfisk i noen uker, blir det mulig å få dem til å komme og spise fra hånden uten å vise frykt. Noen gullfisk har blitt trent opp til å svømme gjennom labyrinter, dytte en ball gjennom en ring, eller til og med synkronsvømme.
Tone E. Braaten
Tone Elisabeth Braaten (født 1967) er en norsk, klassisk utdannet sanger.
Våren 1996 tok hun avgangseksamen ved Norges musikkhøyskole i Oslo etter å ha studert sang med professor Ingrid Bjoner og Folke Bengtsson.
Braaten har ved flere anledninger opptrådt både i radio og fjernsyn. Hun har også vært solist på en rekke cd-utgivelser. I tillegg har hun bred erfaring som korinstruktør og sangpedagog. Braaten fikk Kulturprisen 2007 fra Hurum kommune for sin innsats.
Braaten har vært engesjert som solist med flere norske og utenlandske orkestere og kor, deriblant Oslo-Filharmonien og Oslo Chorale Selskap, og hun har samarbeidet med dirigenter som Iona Brown, Ole Kristian Ruud, Terje Tønnessen, Francesco Corti og Nicholas Kraemer.
Ved siden av å være solist har hun sunget i forskjellige kor og ensembler opp igjennom årene, med Det Norske Solistkor som et av de fremste norske. Hun er en av grunnleggerne av vokalsekstetten Nordic Voices. Nordic Voices ble nominert til Spellemannprisen i 2005 og 2008, og nominert på nytt i 2015 i klassen «Samtidsmusikk» for en plateutgivelse med musikk av Gisle Kverndokk.
Tone Braaten var i 1997 og 2000 / 2001 engasjert av Den Norske Opera, til å synge rollen «Nattens dronning» fra Mozarts Tryllefløyten. Denne rollen har hun også vært engasjert til å gjøre i andre sammenhenger, både hjemme i Norge, i Düsseldorf, og på turne rundt i Frankrike. Høsten 2004 var Braaten i Japan, hvor hun sang en av hovedrollene i Mozarts opera «Idomeneo».
Milivoj Ašner
Milivoj Ašner (født 21. april 1913 i Daruvar, Kroatia, død 14. juni 2011 i Østerrike) var en kroatisk politileder som var ettersøkt for krigsforbrytelser som han ble beskyldt for å ha begått mens han var politisjef i den uavhengige staten Kroatia (1941-1945). Han bodde i Østerrike etter krigen.
Ašner ble anklaget for å håndheve rasistiske lover under Kroatias nazi-allierte Ustaše-regime som myrdet rundt 3000 serbere, jøder og sigøynere under andre verdenskrig. Ašner flyktet til Østerrike på slutten av krigen og tok navnet George Aschner. I 2005 ble han anklaget for forbrytelser mot menneskeheten og krigsforbrytelser begått i byen Požega i 1941 og 1942. Ašner sto på Interpols liste over mest ettersøkte personer og ble rangert som den fjerde mest ettersøkte nazisten på frifot.
I juni 2008 ble det rapportert av flere journalister, til tross for den østerrikske regjeringens gjentatte påstander om at Ašner var ved dårlig helse, at det virket som han var i god være fysisk form basert på hans tilstedeværelse under en EM-fotballkamp mellom Østerrike og Kroatia i Klagenfurt, hvor han var bosatt. Dette første til et fornyet kravet om å få ham utlevert til Kroatia slik at en rettssak mot ham kunne gjennomføres.
Ašner ble aldri utlevert eller straffeforfulgt. Han døde i Østerrike i 2011, 98 år gammel.
Cracker Jack
Cracker Jack er en amerikansk snacks som er laget av popcorn og peanøtter.
Andre ingredienser er smør og honning (kan erstattes med sirup)
Filles du Calvaire (Paris Metro)
Filles du Calvaire er en stasjon på metroen i Paris.
Stasjonen betjener linje 8.
Fülöp Ö. Beck
'''Ö. Fülöp Beck''' (født 23. juni 1873 i Pápa i Ungarn, død 31. januar 1945 i Budapest) var en ungarsk billedhugger.
Bakgrunn
Beck var sønn av András Beck og hans hustru Ernesztin Gold. Fra 1888 utdannet han seg til gullsmed ved skolen Applied Arts i Budapest fram til 1893 da han etter å ha besøkt Wien reiste til Paris etter å ha fått et stipend.
Kunstner
I Paris deltok han i en konkurranse der man skulle skape en medalje om Millennumutstillnngen. Han vant konkurransen mens han var elev av Ponscarme, i École des Beaux-Arts. 1898 var det første året medaljer ble stilt ut ved museet Industriell Design og Becks medalje var med på utstillingen. Seinere vant han sølvmedalje på Verdensutstillingen i Paris 1900.
Han tilbrakte flere år i Tyskland og i Italia der han vant grand prix i Milano 1906.
I Milano vokste hans interesse for å skape statuer, og han flyttet tilbake til hjemlandet og åpnet et atelier i Göd. Blant hans tidlige verk kan nevnes Animal Reliefs fra 1911, Saint Sebastian fra 1914 og Aphrodite fra 1915. Han fikk også kontrakt på å dekorere varehuset Corvin i Budapest med skulpturer i 1916.
The hjärta & smärta EP
The hjärta & smärta EP er en EP av det svenske pop-rockbandet Kent, utgitt 2. november 2005.
Fülöp Ö. Beck
Kunstner
I 1928 begynte han å arbeide med gravminnesmerker og skapte blant annet Baumgarten-gravstedet og Fellners grav 1932, Ferenc Liszt-minnesmerket 1935, Kölcsey-minnesmerket og Iron Founders 1943.
Han er mest kjent for sine medaljonger av Endre Ady, Sándor Petõfi, Ferenc Liszt, Mihály Babits og Kelemen Mikes og gjorde mer enn 500 av slike i karrieren. Sensre skapte han bemerkelsesverdige skulpturer (de viste overkroppen på et menneske) av Zoltán Kodály og Zsigmond Móricz og flere graver, han skapte også en grein av postimpresjonisme influert av jugendstilen.
The hjärta & smärta EP
Sporliste
Alle tekstene og musikken er laget av Joakim Berg.
Tsjekkoslovakia under Sommer-OL 1920
Tsjekkoslovakia under Sommer-OL 1920. 121 sportsutøvere fra Tsjekkoslovakia deltok i tretten sporter under Sommer-OL 1920 i Antwerpen. Det var første gangen som Tsjekkoslovakia deltok i et OL, de kom på 21.-plass med to bronsemedaljer.
Steinkjerelva
Steinkjerelva er ei elv i Steinkjer kommune i Trøndelag. Den er 2,1 kilometer lang og dannes ved samløpet av Byaelva og Ogna ved Guldbergaunet øst for Steinkjer sentrum. Elva renner ut i Beitstadfjorden i Steinkjer by. Middelvannføringen ved munningen er 63,92 m³/s. Hele vassdraget er 113,5 km langt og har et nedbørfelt på 2 144 km².
Byen Steinkjer ble dannet rundt munningen av Steinkjerelva. Elva deler byen Steinkjer i to deler, Sørsida (Sørsia) og Nordsida (Norsia). Elva krysses av Nordlandsbanen, E6 (Sneppen bru), fylkesvei 762 (Steinkjer bru) samt Håkkadalsbrua.
Lakseprasitten gyrodactylus salaris ble påvist i 1977. Etter flere rotenonbehandlinger ble elva friskmeldt i 2014.
Oscar Peter Serck
Oscar Peter Serck (født St. Petersburg i Russland 30. oktober 1882, død Torquay i England januar 1924) var en forretningsmann og fotballspiller, med norsk pass og med norske foreldre og en bestefar som var norsk konsul i St. Petersburg. Som fotballspiller debuterte han for Viktoria St. Petersburg i 1901. Han står oppført med kamper for Victoria både som keeper og midtbanespiller i det tjukke russiske standardverket om landets tidlige fotballhistorie. Han er trolig den første nordmann som spilte fotball for et lag utenfor Norges grenser.
Personlig
Men livet som kontorist (i et spikerfirma) og fotballspiller var ikke nok til å holde ham igjen i Russland, så han dro over til USA. Da han kom fram skrev han brev hjem til sin mor, som så sendte han lommepenger i retur, etter å ha oppdaget avsenderadressen. Etter det ble det bare postkort uten avsenderadresse hjem.
The Great Day
The Great Day er en britisk drama-stumfilm fra 1920, regissert av Hugh Ford. Filmen er basert på et skuespill av Louis N. Parker og George R. Sims.
Handling
Frank Beresford og Clara Borstwick har giftet seg mot hennes velstående fars, Sir John Borstwick, ønsker. Umiddelbart etter bryllupet dukker Lillian Leeson (spilt av Meggie Albanesi) opp, som Frank tidligere hadde vært gift med. Hun planlegger å presse Frank for penger.
Frank hadde fortalt Clara om dette tidligere ekteskapet, men han trodde at Lillian for lengst var død. Frank reiser deretter til Paris for å finne en gammel venn, som var en tidligere ektemann av Lillian.
Interkrets Elite (Oslo Fotballkrets)
Interkrets er det øverste nivået for juniorlag i fotball på Østlandet. Det er interkretsserier for gutter og jenter i henholdsvis klasse 16 og 19 år.
G19 Menn junior
Interkretsserien består av lag fra Akershus, Indre Østland, Oslo og Østfold Fotballkrets, som er samlet i en avdeling med 14 lag og spiller dobbel serie. Vinneren kan kalle seg interkretsmester, i avdelingen som er administrert av Akershus Fotballkrets.
Varese (provins)
Provinsen Varese (italiensk: Provincia di Varese) er en provins i regionen Lombardia i det nordlige Italia. Varese er provinsens hovedstad med en befolkning på 80 857 innbyggere, men den største byen er Busto Arsizio. Hovedkvarterene til AgustaWestland-divisjonen av Finmeccanica, verdens største produsent av helikoptre er i Samarate, en kommune i provinsen. Per 2013 hadde provinsen en befolkning på 887 997 innbyggere (anslagsvis 889 410 i 2015) og et areal på 1 198,11 km².
Interkrets Elite (Oslo Fotballkrets)
G19 Menn junior
De 4 nederste lagene rykker ned i 1. divisjon i sine respektive kretser, og hver krets får 1 ny plass. Kun ett lag fra hver klubb kan delta i denne divisjonen.
Bumetopia
Utseende
Middelsstore, avlange, stort sett brunlige trebukker. Antennene er omtrent så lange som kroppen. Dekkvingene har gjerne lyse flekker og ender i en spiss i bakhjørnet.
Varese (provins)
Geografi
Provinsen Varese grenser:
Bumetopia
Utbredelse
De fleste av artene lever på Filippinene, Borneo og de sørlige delene av Japan. Slekten forekommer også på Taiwan og Java, men ikke på det asiatiske fastlandet.
Interkrets Elite (Oslo Fotballkrets)
Vinnere
Lyn er klubben som har hatt de beste resultatene etter årtusenskiftet med sine fem seire:
Varese (provins)
Geografi
Varese ligger ved to store innsjøer: Maggioresjøen og Luganosjøen.
Interkrets Elite (Oslo Fotballkrets)
G16 Menn gutter
Interkretsserien består av lag fra Akershus, Oslo og Østfold Fotballkrets, som er samlet i en avdeling med 14 lag og spiller dobbel serie. Avdelingen er administrert av Oslo Fotballkrets.
Varese (provins)
Kommunikasjoner
Flyplassen Malpensa ligger i Varese. Den har internasjonale forbindelser.
Interkrets Elite (Oslo Fotballkrets)
G16 Menn gutter
De 3 nederste lagene rykker ned i 1. divisjon i sine respektive kretser, og hver krets får 1 ny plass. Kun ett lag fra hver klubb kan delta i denne divisjonen.
J19 Kvinner junior
Interkretsserien består av lag fra Akershus, Oslo og Østfold Fotballkrets, som er samlet i en avdeling med 12 lag og spiller dobbel serie. Vinneren kan kalle seg interkretsmester, i avdelingen som er administrert av Akershus Fotballkrets.
J16 Kvinner jenter
Interkretsserien består av 10 lag fra Akershus, Oslo og Østfold Fotballkrets som er samlet i en avdeling og spiller dobbel serie. Vinneren kan kalle seg interkretsmester, i avdelingen som er administrert av Oslo Fotballkrets. I 2010-sesongen besto avdelingen av 6 lag fra Oslo, 2 lag fra Akershus og 2 lag fra Østfold.
De 3 nederste lagene rykker ned i 1. divisjon i sine respektive kretser, og hver krets får 1 ny plass. Kun ett lag fra hver klubb kan delta i denne divisjonen.
Worth County (Iowa)
Worth County er et fylke i den amerikanske delstaten Iowa.
Navn
Fylket er oppkalt etter offiseren William J. Worth.
Parastetha
Parastetha er en slekt av biller som tilhører familiegruppen bladbiller (Chrysomelidae). Det er kjent bare én art.
Levevis
Både larvene og de voksne (imago) er planteetere. Arten ser ut til å være knyttet til slyngplanten Cissus repens (familien Vitaceae)
Utbredelse
Arten er bare kjent fra Assam.
Mitsubishi MU-2
Mitsubishi MU-2 er et japansk STOL passasjerfly/rekognoseringsfly. De fleste MU-2 er solgt til sivile operatører, men 53 fly er levert til de japanske selvforsvarsstyrkene. I sin sivile rolle er MU-2 utstyrt med trykk-kabin og sitteplasser til 7-9 passasjerer (MU-2B) eller 9-11 passasjerer i en strukket utgave (MU-2G). Japans hær bruker flyet som fotorekognoseringsfly (MU-2C og MU-2K) og luftforsvaret til søk- og redningsfly (MU-2S og MU-2J).
Félix Faure (Paris Metro)
Félix Faure er en stasjon på metroen i Paris.
Aagot Stordal
Aagot Stordal (født 1931, død 2022) var en norsk hesteoppdretter.
Félix Faure (Paris Metro)
Stasjonen betjener linje 8.
Aagot Stordal
Hun startet med oppdrett av travhester i 1957, men har også avlet opp galopphester og ponnier. For sin innsats har hun blitt æresmedlem i Asker og Bærum travklub, Oslo og Akershus travforbund, Det Norske Travselskap og Bærum og Omegns Hesteavlsforening.
Hun ble tildelt Hestesportens hederspris 2011.
Mahmoud Ibrahim Hassan
Mahmoud Ibrahim "Trézéguet" Hassan (født 1. oktober 1994) er en egyptisk fotballspiller som spiller for den tyrkiske klubben Trabzonspor.
Landslaget
Den 30. august 2014 fikk han sin første landskamp for mot.
Han ble tatt ut i s tropp til VM i fotball 2018 i Russland.
Arne Johnson
Liv og virksomhet
Johnson var allerede en kjent reklametegner da han i begynnelsen av 1940-årene gikk inn for malerkunsten. I 1946 stilte han ut landskapsbilder med motiver hentet fra Østlandet og Jæren. Hans utstilling i 1973, resultatet av stipendreisen til Øst-Afrika, viste at han ved hjelp av strek- og valørskravering i svart/hvitt kunne gi et «fargerikt» bilde av natur, folkeliv og dyreliv. Han var en fremragende dyretegner med katter som spesialitet, illustrert ved hans kanskje rikeste og mest varierte illustrasjonsarbeider til boken Den grå katt og den sorte. Her lar han svart-hvitt veksle med akvareller. Ett av kjennemerkene til Johnsons illustrasjoner er «den levende blyantstreken», hvor han ikke løftet blyanten fra arket. Dette gir enkle, men likevel levende bilder.
Johnson var representert på høstutstillingen hele 31 ganger mellom 1931 og 1979. Utover dette var han representert ved en rekker utstillinger i Norge, Norden og Europa i tillegg til flere separatutstillinger i Norge. Han er også representert i Nasjonalgalleriet og innkjøpt av Utenriksdepartementet.
Johnson illustrerte også en rekke norske frimerker, samt 7 frimerker for FN:
Priser
Arne Johnson mottok Kultur- og kirkedepartementets priser for barnelitteratur hele sju ganger:
I 1937 fikk han Tegnerforbundets stipendium, og ble to år senere valgt til formann for Tegnerforbundet.
I tillegg han han vunnet premier i verdenskonkurranser om frimerker til FN, og i norske frimerkekonkurranser.
Jeff LoVecchio
Jeff LoVecchio (født 26. august 1985 i Chesterfield i Missouri) er en amerikansk ishockeyspiller som spiller for den norske klubben Lillehammer.
Karriere
18. mars 2008 signerte LoVecchio som «free agent» en toårskontrakt med Boston Bruins etter å ha gått på Western Michigan University og vært en del av samarbeidsklubben i AHL, Providence Bruins, resten av 2007/08-sesongen. Under off-season, påførte dog LoVecchio seg en hjernerystelse og gikk glipp av hele 2008/09-sesongen.
9. desember 2010 ble han tradet fra Bruins, sammen med Jordan Knackstedt, til Florida Panthers i bytte mot Sean Zimmerman.
Maria Altmann
Maria Altmann (født 18. februar 1916, død 7. februar 2011) var en jødisk flyktning fra Østerrike, kjent for sin vellykkede kampanje for å få tilbake fem familieeide malerier malt av kunstneren Gustav Klimt, som ble stjålet av nasjonalsosialistene under andre verdenskrig.
Hun ble født som Maria Victoria Bloch, i Wien. Familien endret navnet til Bloch-Bauer året etter at Maria ble født. Hun var en niese av Adele Bloch-Bauer, en velstående jødisk beskytter av kunst som tjente som modell for noen av de mest kjente malerier fra denne perioden. Kort tid etter Altmann sin bryllupsreise til Paris, Frankrike i 1938 ble Østerrike innlemmet i det nasjonalsosialistiske Tyskland. Altmann, hennes ektemann og flere av deres familiemedlemmer valgte å flykte fra nazistene og deres strenge lover mot jøder og andre «mindreverdige» mennesker. De flyktet via England og videre til USA og slo seg ned i Los Angeles, California. Altmann døde 7. februar 2011, kort tid før hennes 95. bursdag. Nekrologer ble trykket i The New York Times, The Guardian, og mange andre aviser internasjonalt.
Historien om Maria Altmann ble filmatisert i 2015 (Woman in Gold; norsk tittel Kvinnen i gull) med Helen Mirren i rollen som Maria.
Marabá Paulista
Marabá Paulista er en kommune i delstaten São Paulo i sørøstregionen av Brasil.
Per Sivle Forlag
Per Sivle Forlag AS, også kalt Sivle forlag, var et norsk bokforlag i drift på siste halvdel av 1970-tallet.
The Great Gay Road (film, 1920)
The Great Gay Road er en britisk stum romantisk dramafilm fra 1920, regissert av Norman MacDonald. Filmen er basert på Tom Gallons roman fra The Great Gay Road fra 1910.
Per Sivle Forlag
Forlaget ble startet av AKP(m-l) midt på 1970-tallet, i en tid da partiets forlag Oktober drev med profilerte, politiske utgivelser. Oktober prioriterte marxistiske klassikere og ren «partilitteratur» som programmer, studiesirkler etc. Tanken var at Sivle-forlaget skulle utgi litteratur som hadde mindre partipreg, med en bredere skjønnlitterær profil.
The Great Gay Road (film, 1920)
Handling
En ridder ansetter en landstryker for å posere som hans tapte sønn og gifte seg med niesen hans. Men ridderens niese er allerede forelsket i en yngre mann.
Per Sivle Forlag
Forfattere som utga bøker i på Sivle i denne tiden var blant andre Toril Brekke, Olav Nordrå, Asbjørn Elden, Mari Osmundsen og Hans Rotmo. I 1975 ga Sivle ut Rotmos «Vømmøl skuggsjå», en bok som beskriver forfatterens fiktive Vømmøl-univers. I ettertid har boka blitt et samlerobjekt. Forlaget utga også barne- og ungdomsbøker, av forfattere som Wenche Blomberg og Sverre Asmervik.
Sivle forlag ble avviklet i 1979-80, da ml-bevegelsen var i krise, og samtlige av AKPs bedrifter ble rammet av nedskjæringer.
Tønne (flatemål)
Tønne eller tønneland er et gammelt flatemål og tilsvarer et område på 3 937 m², som tilsvarer det areal som skulle kunne sås med en tønne såkorn. Målet omfattet følgelig bare produktiv dyrket jord, og ikke utmark.
Et tønneland utgjøres av 4 mål. Et mål er altså 984 m² ifølge disse betegnelsene. I dag brukes fortsatt betegnelsen mål, men da om et areal på 1 000 m².
Enheten varierte likevel noe i praktisk bruk. Undervarianter av denne enheten er kornmål, rugmål, høymål og ertemål.
Alen
Alen (av norrønt alin og eldre öln, trolig av latin ulna) er et urgammelt lengdemål som har vært brukt over store deler av verden siden antikken og trolig før det, og som også var utbredt i Europa og Skandinavia.
I Norge utgjorde alnen 62,75 cm da den gikk ut av bruk, men den har variert i lengde gjennom historien. Dette gjelder også landene imellom, og i de enkelte land har det eksistert en rekke lokale varianter.
Historie
Alen har vært brukt som lengdemål i mange land og har hatt mange benevnelser. Måleenheten kan ha oppstått i oldtidens Egypt, men ble trolig sterkt påvirket av de gamle grekerne og romerne og deles gjerne inn i henhold til romersk tradisjon; som fot(I), tomme(II), linje(III) og skruppel(IV). Romertallene i parentes er således opprinnelsen til apostrofene vi i dag bruker for å indikere fot' og tommer '' internasjonalt.
Den opprinnelige alen var avstanden fra enden av en bøyd albue til tuppen på langfingeren (i Danmark, Norge, Sverige og på Island blant annet), pekefingeren eller lillefingeren. For en voksen mann utgjorde lengden ca. 47 cm i norrøn tid, men etter hvert økte den. Alnen har også variert over tid og fra land til land, og sågar fra sted til sted. I Skandinavia har den gjerne stått i et visst forhold til andre kroppsmål, som tommer og fot.
Etter at kristendommen ble innført til Skandinavia og kirkebyggene reiste seg rundt om i distriktene, ble det vanlig å feste det lokale alenmålet på kirkedøren eller i umiddelbar nærhet av denne, slik at alle kunne finne det. Dit kom smedene (i norrøn tid ble alle håndverkere kalt smeder, uansett profesjon) for å justere og kontrollere sitt personlige alenmål, men også kundene for å kontrollere at de ikke var blitt lurt. Den dag i dag finnes det mange spor etter alenstikka i eldre skandinaviske og europeiske kirker.
Tommelalen
Alen var et vanlig lengdemål i Skandinavia i norrøn tid og det holdt seg i bruk til fram mot slutten av 1800-tallet.
Fra sent på 800-tallet og framover var en alen inndelt i 2 fot á 10 tommer hver (altså 20 tommer). En tomme utgjorde på denne tiden ca. 2,37 cm. En alen måtte derfor ha vært ca. 47,4 cm, men kan ha variert noe fra sted til sted. Det er også trolig at alnen økte noe i lengde mot slutten av vikingtiden, men om dette hersker det usikkerhet. Det er også knyttet usikkerhet til om tommen ble videre inndelt i 10 (helst) eller 12 linjer (trolig senere) på dette tidspunktet.
Stikke
Sent på 1100-tallet ble alnen delvis avløst av måleenheten stikke (som kan ha vært i bruk mange steder før den tid). Stikka skulle utgjøre 7/6 alen og målte derfor ca. 55,3 cm (noe som tilsvarte rhinsk alen på den tiden). Det ble også bestemt at ei stikke skulle være lik en alen, og mange valgte derfor å fortsette å bruke alen som benevnelse. På denne tiden forsvant 10-delingen til fordel for 12-deling. Stikka ble derfor inndelt i 2 fot á 12 tommer hver eller som 4 fjerdinger/kvarter á 6 tommer hver (altså 24 tommer). I områder der man valgte å fortsette med alen som benevnelse, ble stikka i stedet inndelt i 2 alen, som for eksempel i Trøndelag og flere steder på Vestlandet. En parallell til dette utviklet seg også på Island omkring 1200, trolig påvirket av nettopp Trøndelag og Vestlandet. Der ble imidlertid stikka inndelt i 2 islandske lovalen, som utgjorde ca. 98,286 cm og trolig var noe kortere enn trønderstikka.
Det var to alenmål i bruk. Den korte var tommalnen, den lange tok også med håndtaket på alenstokken. Asgaut Steinnes har funnet at lengdene på disse var 47,4 cm og 55,3 cm.
Sjællandsk alen
Det nye mål- og vektsystemet ble tilrettelagt av den danske astronomen Ole Christensen Rømer (1644–1710) og var basert på rhinsk fot (31,402 cm), slik at en sjællandsk alen fra 1683 ble lik 2 rhinske fot eller 62,804 cm. Imidlertid viste det seg snart at Rømers definisjon av den rhinske foten var bygget på en feilanalyse. Den ble derfor fra og med 10. januar 1698 omdefinert som 31,38535 cm, og herunder ble sjællandsk alen også justert til 62,7707. Denne lengden holdt seg slik til i 1820, da foten ved forordning ble satt til 31,375 cm og alnen dermed ble 62,75 cm (som i Norge). Imidlertid ble denne forordningen opphevet i 1835 og foten satt til 31,385 cm, slik at alnen fra da av utgjorde 62,77 cm. Denne holdt seg slik til danskene gikk over til metersystemet i 1907.
Usikkerhetsmomenter
Det knytter seg en rekke usikkerhetsmomenter til alen som lengdemål fram mot 1500-tallet, fordi kildene er få og ofte mangelfullt dokumentert. Blant annet er det i dag usikkert om tommelalen var den korte (slik blant annet Asgaut Steinnes har hevdet) eller den lange nye (slik dansken Isac Salmonsen har hevdet at islandsk tommelalen var).
Svensk alen
I all hovedsak kan man hevde at svensk alen utgjorde 0,94607 av dansk-norsk, prøyssisk og rhinsk alen, samt 0,4997 av den gamle franske alen. Den utgjorde 0,593802 m. Det knytter seg imidlertid usikkerhet til lokale variasjoner, spesielt for tiden før oppløsningen av Kalmarunionen i 1523.
Den eldste alen man kjenner til i Sverige er det såkalte «Rydaholmsalnet» (også kalt Rijholmsalnet), som fantes på den gamle kirkedøren i Rydaholm kirke (Rydaholm er et sokn i tidligere Östbo härad, Jönköpings län). Om denne vet man at alnen var i bruk som mål under byggearbeider i Skåne omkring år 1100. Ifølge kongelige forordninger av 20. januar 1524 og 24. juni 1582 skulle denne alnen gjøres gjeldende for hele Småland. På riksdagen i Norrköping i 1604 beordret kong Karl den IX også at Rydaholmsalnet skulle gjøres gjeldende som offisielt lengdemål i hele Sverige, inndelt i 4 kvarter eller 24 verktummar (bekrefet i mandat av 13. januar og 7. mai 1605).
I Sverige var alen offisiell lengdeenhet fram til 31. januar 1855, da den ble avløst av fotsystemet. Før dette ble en svensk alen inndelt i 4 kvarter eller 24 verktummar, men i tiden som fulgte (siden det fortsatt var lov å bruke den i kjøp og salg) ble den inndelt i 2 fot eller 20 decimaltummar. Fotsystemet ble i Sverige avløst av metersystemet i 1889.
Finsk alen
Finsk alen er det samme som svensk alen, men det kan ha eksistert lokale lengdevarianter.
Islandsk alen
Islandsk alen var trolig lik den norske (altså tommelalen) til å begynne med, men den ble tidlig endret til ca. 49,143 cm. Det skal ha blitt lagt til en tomme, men forskjellen tilsvarer snarere en fingerbredde. Denne ble kalt lovalen på Island. Noe senere fikk den benevnelsen tommelalen (þumalalin) og utgjorde ca. 51,208 cm. Dette kan imidlertid vise seg å ha vært en misforståelse, slik at det var den korte alnen som ble hetende tommelalen (på linje med den norske).
Lovalnen ble avløst av stikke omkring år 1200 og var 98,286 cm lang (tilsvarende 2 lovalen). På 1500-tallet ble den såkalte hamborgeralen (sannsynligvis den tyske Hamburger elle kurz, altså kort hamburgeralen, eller eventuelt Homberger elle kurtz) gjort gjeldende. Den utgjorde opprinnelig 57,279 cm, men ble senere forkortet til 10/11 dansk alen og utgjorde da ca. 57,064 cm. Ved forordning av 30. mai 1776 ble imidlertid danske alen (etter forordning av 10. januar 1698) også innført på Island.
Alen i Det gamle testamente
I Det gamle testamentet heter det om Noahs ark at den var «tre hundre alen lang, femti alen bred, og tretti alen høy» (1 Mosebok 6:15). Det heter også at paktkisten, hvor ifølge 5 Mosebok 10:1-5 og 1 Kongebok 8:9 De ti bud lå, var «to og en halv alen lang og halvannen alen bred og halvannen alen høy» (2 Mosebok 25:10). Det hebraiske ordet som oversettes til norsk som alen er 'emmah. Det samme ordet benyttes for underarm (Jesaja 59:16; 63:5 og Salme 91:4). Man brukte følgelig armen som utgangspunkt for dette målet som for europeiske alenmål. En bibelsk alen antas å være ca. 45 centimeter, skjønt israelittene også ser ut til å ha kjent en eldre, lengre alen som kan ha vært på litt over 50 centimenter. Når det for eksempel heter at Noahs ark var 300 alen lang, kan det dermed vise til en minimumslengde på 137 meter, og kanskje over 150 meter.
Andre alen
Lengdene nedenfor er nødvendigvis ikke nøyaktige. De kan også har variert noe gjennom tiden.
Etymologi
Ordet alen fins i mange språk og kommer av sein indoeuropeisk olinā eller olīnā. Den opprinnelige betydningen har vært 'albue', og via en bibetydning 'underarm' har ordet fått den nåværende betydningen som lengdemål. Ordet oppfattes gjerne som avledet av en verbalrot med betydningen 'bøye', men det er ikke helt sikkert hvordan den ble uttalt. Julius Pokorny antar at rota er el-, som med laryngaler vil si h1el-. Men Våre arveord antar under tvil h3el-, som uten laryngaler vil si ol-.
Wright County (Iowa)
Wright County er et fylke i den amerikanske delstaten Iowa.
Navn
Fylket har navn etter to guvernører: Silas Wright fra New York og Joseph A. Wright fra Indiana.
Erobreren (TV-serie)
Erobreren er en norsk dramaserie som ble sendt på NRK i 2012. Serien er basert på Jan Kjærstads bøker Forføreren, Erobreren og Oppdageren. Hovedrollen ble spilt av Kåre Conradi. Regi er ved Eva Isaksen.
Serien ble i snitt sett av 479 000, og en markedsandel på 26 prosent. Første episode ble sett av 664 000 seere, og hadde en markedsandel på 36,9 prosent. Tallet var dermed høyere enn NRKs uttalte forhåndsmål om å treffe 600 000 seere. Andre episode ble sett av 554 000 seere med en markedsandel på 30,3 prosent, mens seertallene for tredje episode falt ytterligere til 472 000 seere med en markedsandel på 26,1 prosent.
Anmelderne
Serien fikk i stor grad lunken mottakelse blant anmelderne, og av de anmelderne som gir terningkast fikk serien fra to til fem på skalaen. Eksempelvis ga Aftenpostens anmelder Trond Berg Eriksen serien terningkast tre, og skrev blant annet at «De tre første episodene rommer mange overforbrukte klisjer om kjønn, klasser, bydeler og mennesketyper. Det er med andre ord «norsk film» i en tilstand som jeg trodde vi hadde lagt bak oss.» Side2s anmelder ga serien terningkast fem med kommentaren «Alt i alt er dette er dette en serie som det er vel verdt å bruke en time hver uke på for her serveres handlingen, som i seg selv både er interessant og reflekterende, i en så fin innpakning at man lett lar seg rive med».
Om serien
Produksjonskostnadene var på 52 millioner og skal ha vært en av de dyreste NRK-produksjonen til da.
Antony Root
Antony Root (født 16. april 1954) er en britisk forfatter, manusredaktør og produsent.
Root begynte som assisterende scenemester i BBC og jobbet på blant annet Blake’s 7 i 1980. Han fikk deretter muligheten til å bli lært opp til å bli manusredaktør og han jobbet på Doctor Who i begynnelsen av sesong 19. Root redigerte de to første historiene, Four to Doomsday og The Visitation, før opplæringen hans var slutt. Eric Saward tok deretter over. Root ble dog senere i sesongen også kreditert som manusredaktør på Earthshock selv om han ikke jobbet på den fordi Saward hadde skrevet historien og ifølge BBCs regler kunne han ikke være både manusredaktør og forfatter på samme historie.
Root fortsatte som manusredaktør på blant annet K-9 and Company og The Chinese Detective før han forlot BBC i 1984 og begynte i Euston Films. Han skrev og produserte filmen Edward II i 1991, som Derek Jarman regisserte. Senere arbeidet han for Granada Televisions avdeling i USA som produksjonsleder på serier som USA Networks remake av dramaserien Touching Evil i 2004.
1880-trappene
1880-trappene er en trapp med 137 trinn fra bunnen av Vestregate/Strømsbuveien til Høyveien i Arendal sentrum.
Da bebyggelsen rundt Arendal sentrum ekspanderte på slutten av 1800-tallet, og folk hadde behov for å lettere komme frem og tilbake til sentrum fra Stinta og Høyveien, den vestre delen av byen, ble trappene anlagt i 1880. Mannen bak trappen var eier av Strømsbu gård, banksjef Axel Herlofsen. Stinta tilhørte Strømsbu gård, og Axel var grunneier. På denne tiden solgte han ut tomter nettopp i dette området og bekostet trappen. Stinta, Høyveien og Strømsbu gård var i 1880 en del av Barbu kommune.
Stadsingeniør Richard Arnold hadde kjøpt en av de beste tomtene, og var byggetilsynsmann, noe som nok gjorde at byggesøknaden lettere ble godkjent av kommunen. Arnold var også øverste ansvarlige for saksbehandling av byggesaker i kommunen. Arnold trakk seg før prosjektet var ferdig.
I mange år var det en tobakkskiosk i det nederste rommet i trappene. Arendal bypost holdt også til der i 1886-1887. I nyere tid er rommet brukt som transformatorkiosk.
På 2000-tallet ble det bygget parkeringshus (P-hus vest) inn i fjellet ved siden av bunnen på trappene, og begynnelsen på trappene er slik at man går over inngangen til parkeringshuset før man begynner på de opprinnelige trappene.
Trappene er omfattet som bevaringsverdig på kommunedelsplanen for Arendal kommune (2009).
Nikolaj Kirk (fotballspiller)
Nikolaj Hammelsvang Kirk (født 19. mars 1998) er en dansk fotballspiller som spiller for Aarhus Fremad.